cyanic-selkie/wikianc huggingface dataset:
Norrøn mytologi
Norrøn mytologi er den gudelæren som var utbredt blant de nordisk-germanske folkene i Norge, Sverige, Danmark, Island og Færøyene i førkristen tid. De norrøne fortellingene og forestillingene utviklet seg  over tid, og det  har vært store regionale forskjeller. Det finnes derfor mange ulike og likeverdige versjoner av mytene.
Skapelsesmyten
På den ene siden, i nord, lå Nivlheim, med frost og tåke. På den andre siden, i sør, Muspelheim, et hav av frådende flammer, som ble voktet av Surt. Mellom dem var det ingenting. Bare et stort, bunnløst svelg, Ginnungagap. Her, i dette veldige tomrommet – midt mellom lys og mørke – skulle alt liv få sin begynnelse, i møtet mellom is og ild. Langsomt begynte isen å smelte, og formet av kulden, men vekket til live av varmen, oppsto det et underlig vesen – et veldig troll. Trollet var tvekjønnet, og dets navn var Yme. Større kjempe skal aldri ha levd.
Æsene slepte den døde Yme midt ut i Ginnungagap og la ham som et lokk over avgrunnen. Blodet hans ble til hav og kjøttet til land. Knoklene ble til fjell og klipper. Tennene og knuste bensplinter ble til stener og ur, mens håret ble til trær og gress. Hjernemassen hans kastet gudene høyt opp i luften, og slik ble skyene til. Hodeskallen ble satt som en hvelving, og ble til himmelen. Gudene fanget gnister fra Muspellheim og festet dem til hodeskallen, slik at vi fikk sol, måne og stjerner.
Menneskene blir til
Ifølge Snorre Sturlasons framstilling i Gylfaginning av den norrøne skapelsesberetningen, ble de to første menneskene skapt ved at gudene – Bors sønner Odin, Vilje og Ve – fant to trestokker på en strand, og ga dem menneskelige egenskaper. Gudene kalte mannen Ask og kvinnen Embla. Fra disse to menneskene nedstammer så alle de mennesker som bor i Midgard.
Norrøn litteratur som kilde til kunnskap om førkristen mytologi og historie
Oppfatningen om at det har skjedd en slik innvandring fra Asia en gang i fortiden, bygger på opplysninger som Snorre Sturlason gir i sin samling av sagaer om de norske kongene, betegnet som Heimskringla etter innledningsordene i den første av sagaene, Ynglingesagaen. Snorre Sturlason forteller her om Vanaheim i Asia, med et Åsaland østenfor dette, hvor hovedborgen og blotstedet Åsgard lå, og fortsetter med en redegjørelse for hvordan den hedenske guden Odin egentlig var det alminnelige mennesket og store blotmannen Odin i denne borgen før han innvandret til Norden, og etterhånden fikk seg og sin slekt guddommeliggjort av det folket de regjerte over. Fordi Snorre i sin deltaljerte framstilling om innvandringen og det riket som ble etablert i Sverige, også refererer til forskjellige episoder hentet fra den hedenske mytologien og tidligkristne sagn om nordiske småkonger, kan hans framstilling om det asiatiske opphavet se tillitvekkende ut for dem som tror det alltid ligger en kjerne av historisk sannhet i slike myter. Men opplysningene om det asiatiske opphavet er på ingen måte noen gjengivelse av autentiske førkristne myter av det slaget som skulle kunne inneholder en slik kjerne, ettersom det er så åpenbart at disse utelukkende er en frukt av middelalderens krav til sann, kristen historieframstilling. Fordi middelalderens eget kristne verdensbilde representerte den eneste sannheten for middelalderens kristne elite, måtte den nordiske hedenske fortidens tro, kult, samfunnsordning og historiske forløp innpasses i deres eget kristne verdensbilde på en måte som ikke bare forklarte hedendommens opphav og langvarige eksistens, men også pekte framover mot kristendommens allerede gjennomførte seier over hedendommen.
Også noe av det som er bevart av middelalderens kirkekunst kan kaste lys over hedenske forhold. I flere tilfeller refererer middelalderkirkenes motiv seg til hedensk tro og kult på forskjellige måter, enten ved å framstille det hedenske som djevelsk, ved å bruke hedenske forestillinger for å redegjøre for kristen lære, eller ved å videreføre det som vi i våre dager regner som kristnete hedenske forestillinger, men som i middelalderen mer eller mindre ubevisst ble ansett for å være uforfalsket, opprinnelig kristendom.
Rent flertall
Bruk
Arbeiderpartiet fikk rent flertall ved stortingsvalgene i 1945, 1949, 1953 og 1957. Ved stortingsvalget i 1961 mistet partiet dette flertallet, da SF kom inn med to stortingsrepresentanter. Ettersom SF sto til venstre for Arbeiderpartiet var det imidlertid ikke flertall for noen ny regjering, da opposisjonen besto av partier som sto til høyre for Arbeiderpartiet. Venstre, KrF, Senterpartiet og Høyre. (Dette var før etableringen av Fremskrittspartiet.)
Hear ’n Aid
Bakgrunn
Daværende medlemmer av Dio, Campbell og bassisten Jimmy Bain, samt Dios bandleder Ronnie James Dio deltok på en 48-timers veldedighetssending på radiokanalen KLOS i Los Angeles, der Campbell og Bain la merke til at det ikke var mange representanter for hardrock-sjangeren tilstede. De fikk en idé om et prosjekt lignende «Do They Know It's Christmas?» og «We Are the World», og de fikk til slutt med seg Ronnie og resten av Dios medlemmer; trommeslager Vinny Appice og keybordist Claude Schnell. Campbell og Bain sto for den musikalske delen av låten «Stars», mens Dio skrev teksten for, og var ansvarlig for innspillingen av den. Låten ble delvis innspilt i samme studio som «We Are The World». Utgivelsen av singelen ble utsatt til begynnelsen av 1986 på grunn av vanskeligheter med å få iorden alle tillatelsene, noe som Campbell antok reduserte noe av påvirkningen singelen hadde.
Jim Steinman
1960-årene
Mye av musikken i den første musikalen kunne man finne spor av i Steinmans senere verksliste. For eksempel strofen «turn around bright eyes» fra sangen «Total Eclipse of the Heart», som Steinman første gang brukte i sangen «The Formation of the Tribe».
1970-årene
I 1976 var det en oppsetning av musikalen The Confidence Man. Musikalen var løst basert på romanen med samme tittel av Herman Melville. Musikalen hadde manus og tekst skrevet av Ray Errol Fox med musikk av Steinman. Queens College hadde senere en egen oppsetning av musikalen med sine egne studenter som skuespillere og med Susan Einhorn som regissør. Den nye oppsetningen hadde flere sanger enn i 1976 og var orkestrert av Steve Margoshes, en god partner av Steinman. Musikken fra musikalen ble senere brukt igjen i Steinman sine senere verk. Blant annet melodien til «Für Sarah» i musikalen Dance of the Vampires. Det ble utgitt et album med alle sangene i musikalen i 2003.
Lamia
Lamia kan vise til:
Radio 1 (Norge)
Radio 1 Bergen
Puddefjord Radio byttet navn til Radio 1 i 1989. Men da Radio 1 og den andre store lokalradioen i Bergen «P3» slo seg sammen i selskapet Bergensnettet AS i 1991, overtok P3 navnet Radio 1, siden NRK satt på navnerettighetene til «P3». Puddefjord Radio tok samtidig tilbake sitt gamle navn. Radio 1 Bergen ble etter hvert solgt, og byttet navn til Radio 1 Hits.
Naproksen
Farmakologiske egenskaper
Siden NSAIDs hemmer dannelsen av prostaglandiner som beskytter mageslimhinnen, er det økt risiko for blødning i magesekken. Sammen med fare for utvikling av akutt nyresvikt er dette den mest fryktede bivirkningen, med en ikke ubetydelig fare for dødelig utfall.
Wallace Stevens
Etter å ha arbeidet i flere forskjellige advokatfirmaer i New York mellom 1904 og 1907, ble han ansatt den 13. januar 1908, som advokat for den amerikanske Bonding Company. I 1914 var han blitt visepresident for New York-kontoret til det kjente kausjonist-byrået Company of St. Louis som hadde hovedkontoret i Missouri. Etter at han vant Pulitzer-prisen i 1955, ble han tilbudt en stilling ved fakultet ved Harvard University, men avslo dette tilbudet fordi det ville ha krevdat han måtte gi opp sin daværende jobb.
Norodom Sihamoni av Kambodsja
Han er sønn av kong Norodom Sihanouk og dronning Monineath. Han bodde i Praha mellom 1962 og 1975, da han flyttet til Nord-Korea, der han studerte filmkunst. Mellom 1976 og 1979 var han sammen med familien fanger av Røde Khmer.
Seán Lemass
Seán Francis Lemass (født 15. juli 1899 i Dublin, død 11. mai 1971 samme sted) var en irsk politiker kjent som taoiseach (regjeringssjef) i perioden 1959 til 1966. Han representerte partiet Fianna Fáil og var stefar til den senere regjeringssjefen Charles J. Haughey.
Inneleker
Også gamle dager, før teknologiens inntog, måtte barn ofte sysselsette seg selv med forskjellige leker. I den grad det var vær til det, ble uteaktiviteter gjerne prioritert – men dårlig vær, vinterkulde eller obligatorisk selskapelighet som familiesammenkomster gjorde at en måtte finne på noe innendørs. Ikke sjelden kunne også de voksne være med, noe som ga støtte for at lekens regler ble holdt i hevd.
Fabio Capello
Fabio Capello (født 18. juni 1946) er en italiensk fotballtrener og tidligere fotballspiller som er hovedtrener for den kinesiske klubben Jiangsu FC.
MF «Fanafjord»
MF «Fanafjord» er en LNG-gassdrevet bilferge som fra 2007 til 2018 gikk på ferjesambandet Halhjem–Sandvikvåg for Fjord 1 Nordvestlandske. Fra 1. januar 2019 er den innleid på samme samband av Torghatten Nord. Den 1. april 2019 var planen at den skulle inn på sambandet Brunsbüttel-Cuxhaven. Dette ble utsatt og den fortsatte videre på Halhjem-Sandvikvåg.
Glyn Jones
På slutten av 1964 kontaktet daværende manusredigerer for Doctor Who, David Whitaker, Jones og spurte om han ville skrive en historie for serien. Whitaker hadde tidligere møtt Jones i et selskap. Etter at Whitaker ble erstattet av Dennis Spooner, leverte Jones inn manuset til The Space Museum. Jones likt ikke forandringene Spooner gjorde på manuset der han fjernet mye av de komiske elementene. Spooner syntes ikke at slikt passet i serien slik som han så den. Dette ble Jones' eneste bidrag til serien. Han sendte inn et manus til i 1970, men det ble ikke godkjent av daværende manusredigerer, Terrance Dicks.
Tabulatur
I historisk perspektiv
På eldre tabulaturer forekommer det ofte at noteverdiene ikke er markert. Musikerne må følgelig kjenne melodien for å være i stand til å spille den etter anvisningene. En mulighet er å markere noteverdiene separat med tilleggsnoter plassert over notelinjene, slik som i illustrasjonseksempelet til høyre. Det er imidlertid fullt mulig å gjengi tonenes varighet som ellers, ved bruk av noter og taktstreker, men hel- og halvnoter må naturligvis noteres som flere 1/4-dels noter og knyttes sammen ved hjelp av bindebuer.
Edward Henry Palmer
Edward Henry Palmer (født 7. august 1840 i Cambridge, Storbritannia, død i august 1882) var en engelsk orientalist og en språkbegavelse. Hans forskning ble særlig fokusert på arabisk.
Ola O. Furuseth
Han gjennomgikk deretter et kurs ved den såkalte førerskolen i Babelsberg i Tyskland og gikk deretter på SS-Junkerschule i Bad Tölz i perioden 16. juni til 1. oktober 1943. Han ble forfremmet til SS-Obersturmführer 25. september 1943 og var fra samme dato sambandsoffiser ved SS-Hauptamt i Berlin hvor han blant annet oversatte tyske SS-publikasjoner til norsk.
Lutynia
Lutynia er kjent som stedet hvor slaget ved Leuthen utspilte seg i 1757 og hvor Fredrik II av Preussen påførte et stort nederlag på østerrikerne.
Landsbyen ligger omtrent 5 km sørøst for Miękinia, 16 km øst for Środa Śląska, og 17 km vest for regionale hovedstaden Wrocław. Landsbyen har per 2011 en befolkning på rundt 880 mennesker.
Mikkjel Hemmestveit
Karriere i USA
Han reiste til Minnesota, USA i 1886 og vant flere renn der. Blant annet satte han den første anerkjente nordamerikanske rekorden med et hopp på 37 fot (overkant av 10 meter) i 1887, i Red Wing, Minnesota. Hans bror Torjus kom etter i 1888. Der ble de pionerer innen utvikling av amerikansk skiidrett, og spesielt skihopp. Hemmestveit-brødrene tok med seg ideene fra skiskolene i Oslo, og etablerte lignende skoler i USA. I 1891 presterte han verdens lengste skihopp, og ble verdens første med bestenotering over 100 fot i hoppbakken med et hopp på 31,1 meter (102 fot). Rekorden stod i to år, da Mikkjels eldre bror slo rekorden med en fot.
Elling Eielsen
Eielsen var født på gården Sundve på Vossestrand, og vokste opp i haugiansk religiøs tradisjon. Han utvandret til Amerika i 1839. Den 3. oktober 1843, ble han formelt ordinert som luthersk prest av Dr. Francis Arnold Hoffmann, en tysk luthersk pastor, og i 1846 grunnla han Evangelical Lutheran Church in America (Eielsen Synod).
Ketil Lenert Hansen
Ketil Lenert Hansen (født 28. juli 1975 ) er en norsk professor i helsevitenskap ved Universitetet i Tromsø.
Oslospeiderne
Grupper
Norges speiderforbund har totalt 51 speidergrupper i Oslo. Dessverre er det ikke aktivitet i alle disse, men godt over 30 av dem har aktiviteter i form av møter, turer, leir og lignende. Totalt er det nesten 1500 som er speidere i disse speidergruppene.
Malta (elv)
Elven er en del av Malta-Reisseck vannkraftverks oppsamlingsområde.
Oslospeiderne
Hytteutleie
Oslospeiderne har flere hytter som de leier ut til både speidergrupper, andre organisasjoner og firmaer. Blåhaug er Oslospeidernes hytte ved Sandbakken, rett utenfor Oslo-grensa i Østmarka (Enebakk kommune). Hytta har innlagt vann og strøm, og overnattingskapasitet for inntil 35 personer. Krakosseter er Oslo-speidernes hyttesenter og leirsted i Nittedal. Hyttesenteret består av totalt 5 hytter.
Den mongoloide rase
Analyser av DNA har siste tiår vist at stor genetisk variasjon innad i gruppen som tidligere ble klassifisert i denne gruppen, noe som har vist at en slik inndeling var rent tilsynelatende, og basert på kun ytre trekk. 1900-tallets teorier om at kultur og personlighet var knyttet til arv fra å tilhøre denne «rasen» er også fullstendig vitenskapelig diskreditert.
Hurra for kjærligheten!
Handling
Til tross for at de to kommer godt overens er Amanda mer interessert i Tony Danton, som skal spille den mannlige hovedrollen i musikalen. Jean-Marc aner en sjanse til å bli lagt merke til da nye vitser etterlyses til musikalen. Han får en av sine ansatte til å kjøpe en vits fra den kjente vitseskibenten Charlie Lamont. Planen blir alt annet enn vellykket: Da han skal fremføre vitsen for de andre sitter Charlie i publikum for å vurdere det nye materialet, og Jean-Marc blir beskyldt for å ha stjålet vitsen fra en av Charlies kunder. Han prøver å forsvare seg med at han hadde kjøpt vitsen billig fra en fremmed. Til hans store overraskelse hevder Amanda at hun var vitne til det.
Medvirkende
I tillegg dukker Milton Berle, Gene Kelly og Bing Crosby opp i cameoroller som seg selv.
MAB 38
De var robuste og populære våpen. De brukte en egen kraftigere versjon av 9 x 19 mm Luger patronen, som gikk under navnet «Modelo 38». Den har to avtrekkere, en for helautomatisk ild, og en for halvautomatisk ild. De har trestokk, er 800mm lange og veier ca. 3.3 kg ladd. Rekkevidden er ca. 200 meter, med effektiv rekkevidde på 100 meter. De finnes våpenmagasiner til den med kapasitet på 10, 20, 30 og 40-patroner, og skuddtakten er 600 patroner i minuttet.
Fuglekasse
Konstruksjon
Størrelsen på kassen må passe til størrelsen på fuglene. For eksempel bør en kasse for stær være 14x14x30 cm med et inngangshull med 5 cm diameter. En kjøttmeis vil gjerne ha en kasse på 12x12x25 cm med hulldiameter 3,2 cm. En laksandkasse bør være 32x32x90 cm med 16 cm diameter på inngangshullet.
Forstyrrelser
En kasse som henges opp, bør henges opp rundt 1 måned før fuglene begynner å hekke, pluss 2 uker før de begynner å lete etter kasser. Dersom kassene er beiset (som anbefales), så kan enkelte kasser ha behov for å henge ut 1 år før. Ugler foretrekker at kassene henger oppe 1 år før de tas i bruk, det blir da to år dersom kassen er impregnert. Dette er for at kassene skal få en naturlig lukt.
Transsaharisk handel
Handelen ble ført av dromedarkaravaner. Dromedarene brukt i karavanene ble fetet i flere måneder på slettene i Maghreb eller Sahel før de ble samlet til en karavane. Ifølge Ibn Battuta, som fulgte en av karavanene, var gjennomsnittsstørrelsen på karavanene på tusen dromedarer, og noen hadde opp til 12 000 dromedarer. Karavanene ble ofte veiledet av høyt betalte berbere som kjente ørkenen godt og som kunne føre karavanen trygt gjennom ørkenen.
SELENE
Blant instrumentene er et HDTV-kamera med tre 2,2 megapixel CCDer. De første HDTV-bildene som SELENE returnerte var de første noen sinne fra månebane.
Odd Bull
FN-oppgaver
I 1958 ble Bull sjef for FNs observatørkorps (UNOGIL) i Libanon.
Weymouthfuru
Økologi
Weymouthfuru danner skog sammen med trær som banksfuru, balsamedelgran, papirbjørk, gråbjørk, rødlønn, kanadahemlokk, gulbjørk, sukkerlønn, amerikabøk, svartlind, rødgran, tuja, svartask, kvitalm, kviteik og tulipantre. Den kan også vokse sammen med sukkerbjørk, Populus grandidentata, amerikaosp, romhegg, fargeeik og hickory.
Fiber Bragg Gitter
Måleinstrument
Som måleinstrument er man først og fremst interessert i den reflekterte bølgelengden. Når den optiske fiberen med Bragg Gitteret blir påført ytre påkjenninger, vil man oppnå en liten endring i fiberen og Bragg Gitteret, som igjen påvirker den reflekterte lysbølgen. Så ved å analysere den reflekterte bølgen kan man måle «størrelsen» på de ytre påkjenningene.
Dawn of the Dead (2004)
Dawn of the Dead er en amerikansk skrekkfilm fra 2004, regissert av Zack Snyder. Filmen er en nyinnspilling av George A. Romeros film ved samme navn. Mye av filmens handling ligger tett opptil originalen, men det er noen store forskjeller, som for eksempel at viruset starter i denne filmen mens i Romeros film hadde viruset vart i mange år allerede.
Kritikk
I Storbritannia skulle Shaun of the Dead og Dawn of the Dead bli visst på kino samme dag, men siden navnene og handlingene på filmene var så like måtte Shaun of the Dead vente med å bli gitt ut på kino til en uke senere.
Pedro Delgado Campaña
Han erstattet Diego Borja, som ble utnevnt til leder for den tekniske komisjonen i New International Financial Architecture da president Rafael Correa gjorde omrokeringer i den politiske ledelsen i november 2011.
Net als toen
Eurovision Song Contest
I Eurovision Song Contest i Frankfurt am Main 3. mars 1957 var «Net als toen» det sjette bidraget ut på scenen av ti. I avstemningen vant det nederlandske bidaget med 31 av 90 oppnåelige poeng. Sangen fikk stemmer fra alle de andre deltakerlandene.
Internasjonalisering og lokalisering
Lokalisering blir tilsvarende omtalt som L10N, hvor L står for lokalisering (Localization).
Ralph Beard
Beard ble olympiske mester i basketball under OL 1948 i London. Han var med på det amerikanske laget som vant basketturneringen. Det var andre gang som basketball sto på det olympiske programmet og tjuetre lag deltok i turneringen. USA vant semifinalen over Mexico med 71-40 og i finalen vant de med 65-21 over Frankrike.
Užupis
Republikken Užupis
I 1997 erklærte innbyggerne i Užupis sin uavhengighet, og erklærte området Republikken Užupis, med sitt eget flagg, valuta, president, grunnlov, og en hær (som teller 12 mann). De feirer sin uavhengighet med Užupis-dagen, den 1. april hvert år. Kreative yrker står for hovedsysselsettingen i republikken, og den første presidenten, Romas Lileikis, er selv poet, musiker og filmregissør.
Frank O’Hara
Tidlig om morgenen 24. juli 1966 ble han påkjørt av en strandbil på Fire Island, og døde dagen etter av sprukket lever, i en alder av 40 år. Han ble begravet i Green River-kirkegården på Long Island.
Paraná Clube
Paraná Clube er en brasiliansk fotballklubb, som holder til i Curitiba i delstaten Paraná. Klubben ble stiftet 19. desember 1989, som et resultat av en sammenslåing av klubbene Esporte Clube Pinheiros og Colorado Esporte Clube. De spiller i røde og blå trøyer og hvite shorts og strømper, noe som har gitt opphav til kallenavnet Tricolor. Klubben benytter tre forskjellige hjemmebaner, hvorav Estádio Vila Capanema er den mest brukte.
Marinøkkelslekten
Marinøkkelslekten (latin: Botrychium) er en planteslekt innenfor ormetungefamilien som lenge har blitt regnet under bregneplantene. Marinøklene er flerårige, snaue og relativt små, de har en grønn, fliket bladplate som er steril, og en sporeaks-del som er gulaktig eller gulgrønn med tykke vegger. Tverrsprekker i sporehusene sørger for at de åpnes og spres etter blomsteringen om sommeren. Nervene er gaffelgreinete.
Maria av Østerrike
Dronning av Ungarn
Før Maria var noen år gammel ble hun lovet bort som hustru til den første sønnen som ble født av Vladislav II av Böhmen (og Ungarn) og hans fjerde hustru Anne de Foix. Denne sønnen ble født i 1506 og ble Ludvig II av Ungarn (og Böhmen).
Maria tjenestegjorde som dronning av Ungarn og Böhmen i fire år og syv måneder. Den 29. august 1526 ble Ludvig drept i slaget ved Mohács mens han ledet sine styrker mot en muslimsk invasjonshær ledet av Süleyman I fra dagens Tyrkia eller Det osmanske riket. Maria og Ludvig var barnløse og felleskronen Ungarn og Böhmen gikk videre til hennes bror Ferdinand.
Anders Jacobsen (skihopper)
Gjennombruddet i 2006/2007
Jacobsen ble betraktet som et av Norges største hopptalenter da han slo igjennom høsten 2006. Han gjorde en god figur i verdenscuprennene på Lillehammer i desember 2006, som beste norske utøver. Han vant sitt første verdenscuprenn rett etterpå i Engelberg i Sveits den 17. desember 2006.
Anders Jacobsen ble også belønnet med prisen for «Årets gjennombrudd» for 2006 under Idrettsgallaen 2007 i Hamar OL-amfi. De øvrige nominerte var Petter Northug (langrenn), Edvald Boasson Hagen (sykling) og Marianne Andersen (orientering).
Sesongen 2009/2010
Jacobsen tok individuell bronse i VM i skiflyging 2010 og bidro også til sølvmedalje i lagkonkurransen i samme mesterskap.
Arnold Sommerfeld
Forskning
I 1935 ble han emeritert, men fortsatte med undervisning til 1940. Grunnen til denne lange overgangsvirksomheten var spørsmålet om etterfølger: Sommerfeld favoriserte Werner Heisenberg som sin etterfølger, men støtte på motstand fra representanter for det politiske fagmiljøet Deutsche Physik, som til slutt fikk drevet gjennom sin – etter Sommerfelds oppfatning dårligste av alle de fremsatte – kandidater: Wilhelm Müller.
Eivor Vindenes
Eivor Vindenes var tidligere tegneserieredaktør i Jippi Forlag der hun i tillegg skrev flere historier til tegneseriebladet Forresten. Hun arbeidet også med serier for Schibsted Forlagene i ti år. Vindenes debuterte som forfatter med barneboka Alt kan reparerast som ble utgitt på Samlaget i 2009. Året etter mottok hun Guro Sandsdalens litteraturpris for denne boka. I 2010 kom Den hemmelege vegen til månen. Eivor Vindens var tidligere også vokalist i rockebandet The Ethnobabes fra Kongsvinger.
Eivor Vindenes vokste opp på Skarnes i Hedmark, men familien kommer fra Vinnes i Hordaland. Hun bor nå i Oslo.
Gakuen Alice
Handling
Mikan Sakura er en ti år gammel jente som forlater sin hjemby for å finne sin bestevenninne, Hotaru Imai, som plutselig flytter til Tokyo for å begynne på skolen kjent som Alice Academy. Mikan finner frem til Alice Academy og blir en elev der, men finner ut at dette er en skole hvor alle elevene har en eller annen form for et spesielt talent ("Alice"). Hennes store utfordring blir å finne sitt eget talent og beholde motet for å komme seg gjennom skolelivet, ettersom det ser ut til å være vanskeligere enn det hun hadde forventet.
Ringnes (Krødsherad)
Ringnes gård er et gårdsbruk i Krødsherad. Gården ligger på vestsiden av innsjøen Krøderens nordlige del og nær vintersportsstedet Norefjell. Navnet forekommer første gang i et «skinnbrev» (diplom) fra 17. oktober 1325 i Flå, der Erik nevnes som eier av Ringanes. I samme brev nevnes også Gudulff a Weikakre (fra Veikaker på andre siden av fjorden). Han regnes som stamfar til bryggerislekta fra Ringnes. Rundt 1440 kjøpte Gudulv Gunnulvson fra Veikåker deler av Ringnes og han kjøpte senere flere gårder i distriktet som lå øde etter svartedauen. Gudulv kjøpte i alt 14 eiendommer og samlet disse under ett skjøte. Av de andre gårdene var det bare en som var bebodd. Ringnes Gård har vært i denne familiens eie nesten uavbrutt siden den tid og navnet er også kjent som opprinnelsen til ølmerket Ringnes. I 1948 hadde Ringnes gård et dyrket areal på 147 dekar og 5000 dekar utmark. Det var 3 hester, 10 kyr, 1 okse, 3 ungdyr, 2 griser, 15 sauer og 50 høns på gården.
Ringnes bryggeri
Christiania var i voldsom vekst, med etablering av industri og stor tilstrømning av mennesker som flyttet til byen hvor jobbene var å få. De to visjonære brødrene så muligheter for et eget bryggeri, i konkurranse med de allerede 7 bryggeriene i byen. Den 29. november 1876 stiftet de sammen med Axel Heiberg, Interessentskabet Ringnes & Co. Nøyaktig ett år senere, den 28. november 1877, kunne Amund brygge det første ølet på det nye bryggeriet ved Akerselva, og industrieventyret hadde begynt. I dag er Ringnes en del av Carlsberg, verdens 4 største bryggerikonsern. Ett av de fineste gamle drikkehorn fra norsk senmiddelalder, fra 1300-tallet, skriver seg fra Ringnes gård i Krødsherad. Drikkehornet befinner seg i dag på Nationalmuseet i København.
Riksvåpenets orden
Inndeling
Riksvåpenets orden er inndelt i en særklasse og fem ordinære klasser:
Ringnes (Krødsherad)
Bygninger på gården
Thunestua ble bygget i 1907. Den har sitt navn fra Thunes Mekaniske Verksted. Byggverket er utformet som en Kryllingstue, hvor tømmeret er hentet fra Ringnes skog. Andreas Thune ga denne Kryllingstua til Kaia og Ellef Ringnes i bryllupsgave. Thune selv har rosemalt og utsmykket stua innvendig, den fungerer i dag som overnattingssted.
Karianne Bjellånes
Karianne Gåsland Bjellånes (født 9. august 1986 i Mo i Rana) er en norsk tidligere langrennsløper. Hun representerte Henning Skilag, og bodde i Trondheim de siste årene av sin aktive idrettskarriere. Hun la opp i 2011.
L’Astrée
L’Astrée (Astreas historie) er en pastoral roman skrevet på vers av den franske forfatteren Honoré d'Urfé, og utgitt i løpet av årene 1607 og 1627. Her er handlingen lagt til et landskap utenfor Lyon der kjærlighetsparet må lide flere atskillelser, preget av Amors luner.
PGS
PGS har utviklet seismisk innsamling med mange streamere. Selskapet leverer høyoppløselig data med bruk av 3D-seismikk (HD 3D), 2D-seismikk, og elektromagnetikk. PGS er fokusert på marin geofysikk (selskapets onshore-virksomhet ble solgt i 2010).
Dingle (Irland)
Fra steinalder til tidlig middelalder
Utgravninger ved Ferriter's Cove, nær Ballyferriter, avdekket bevis på steinaldergrupper av jegere og samlere, som hadde periodiske leirer i området i adskilte perioder spredt over hundrevis av år, utnyttet matkilder langs kysten og brukte lokale steiner til å lage verktøy. Dette stedet var bebodd i siste del av mesolittisk tid, 8000-4000 f.Kr.
Svinemør
Svinemør er mest vanlig på Sunnmøre hvor den oftest brukes som tilbehør til julemat som pinnekjøtt eller ribbe. De fleste lokale slaktere har hatt sine egne varianter som etterhvert er blitt kjent som Vigramør, Brattvågmør, Fausamør, Osdalmør, Dalenmør, Brudevollmør, osv.
Surat Thani (provins)
Surat Thani grenser fra nord (med klokken) til Chumphon, Nakhon Si Thammarat, Krabi, Phang Nga og Ranong.
Økonomi og samferdsel
Det er flyplass i Phunphin kommune, 25 km vest for Surat Thani, samt en charterflyplass på Ko Samui. Phunphin har også hovedjernbanestasjon på den nord-sør-gående jernbanelinjen Bangkok-Singapore. Et vestgående sidespor ender i Khiri Rat Nikhom, etter at videreføringen mot Phuket ble innstilt i 1956.
Utdanning og forskning
Lengst øst i Kanchanadit ligger en forskningsstasjon for landbruk, mens Ban Na San i sørøst har et statlig, statlig forsknings- og utviklingssenter i Khao Nong-fjellene.
LSD
Effekter
Kroppslige effekter av LSD er milde og inkluderer store pupiller, nedsatt appetitt, kvalme, og svak økning i blodtrykk og kroppstemperatur.
LSD blir syntetisk fremstilt av lysergsyre fra meldrøye, en sopp som vokser på korn. LSD er følsomt for oksygen, ultrafiolett stråling og klor, særlig i blanding (men stoffet kan beholde virkningen i flere år om det holdes unna lys og fukt på lave temperaturer).
Helserisiko
Det er ikke dokumentert at bruk av LSD eller andre psykedelika fører til nevropsykologiske problemer. Bruk av LSD fører ikke til schizofreni, men LSD kan utløse symptomer hos pasienter med schizofreni.
Rettslig status
LSD har vært plassert i «Schedule I» (P-I) i FNs psykotropkonvensjon siden 1971, det betyr at medlemsland kun skal tillate bruk av LSD til medisinske og vitenskapelig formål. I Norge står LSD oppført på narkotikalisten. Patentet på LSD ble foreldet i 1963. LSD er et legemiddel uten markedsføringstillatelse, dvs. at det kan kun brukes på registreringsfritak etter spesiell tillatelse fra Statens legemiddelverk.
Lars Mjøen
Lars Lennart Heiberg Mjøen (født 13. november 1945) er en norsk skuespiller, forfatter og humorist. Han er sønn av skuespillerne Jon Lennart Mjøen og Else Heiberg. Før radio- og TV-karrieren var han PR-sjef i Warner Bros (film) Norge.
Han er fetter til forfatter Gerd Brantenberg og barnebarn av Jon Alfred Mjøen.
Frihetskorset (Estland)
Inndeling
1. klasse for militære fortjenester 2. klasse for utvist personlig mot 3. klasse for administrative og sivile fortjenester
Per Kværne
Han tok i 1970 mag.art.-eksamen i sanskrit ved Universitetet i Oslo. Fra 1970 til 1975 underviste han i religionshistorie ved Universitetet i Bergen. I 1973 fikk han dr.philos.-graden fra Universitetet i Oslo med avhandlingen An Anthology of Buddhist Tantric Songs. Fra 1975 til 2007 var han professor i religionshistorie ved UiO, og er nå professor emeritus. Han ble den 29. juni 2010 ordinert til katolsk prest.
Ahab av Israel
Familie
Omri av Israel, far av Ahab og grunnlegger av det kortvarige Omri-dynastiet, synes å ha vært en fremgangsrik militær leder som nevnes innenfor teksten til moabittenes Mesjastelen for å ha «undertrykket Moab i mange dager». Ahab ble etterfulgt av Ahasja og Joram som styrte over Israel fram til Jehus opprør i 842 f.Kr.
Slaget ved Karkar
Slaget ved Karkar er nevnt på Kurkhmonolitten, en assyrisk tekst, og var kanskje ved Apamea, omtrent 55 kilometer nordvest for Hama i Syria, hvor assyriske Salmanassar III kjempet i 853 f.Kr. mot en stor sammenslutning av herskere fra Kilikia, nordlige Syria, Israel, Ammon, og ulike stammer fra den syriske ørkenen.
HTTP innholdsforhandling
Prosessen kan ikke brukes til å avgjøre hvor i verden brukeren befinner seg. Den er sådan ikke en fullgod lokaliseringsmetode (det å tilpasse til lokale forhold) (L10N), men kan i kombinasjon med andre prosesser brukes for å oppnå internasjonalisering (I18N).
Sri Aurobindo
Virke i India
Etter Indias frigjøring er Aurobindo blitt hedret som en av det moderne Indias åndelige grunnleggere. Han er også en viktig fornyer av hinduismen med tilhengere over hele verden.
Wencke Mühleisen
Faglig og skjønnlitterært arbeid
Fra 2010-årene har Mühleisens arbeid tatt en selvbiografisk og skjønnlitterær vending, og hun har i økende grad tematisert sin egen biografi, virke som kunstner og fortiden i Friedrichshof-kollektivet i 1970- og 1980-årene. I 2011 utgav hun boken Jeg skulle ha løftet deg varsomt over, som handler om hennes mors død og reflekterer over morens liv og hvordan hun tar vare på moren under morens dødsleie. I 2015 kom boken Kanskje det ennå finnes en åpen plass i verden som tematiserer hennes tid i Friedrichshof-kollektivet og også undersøker farens bakgrunn og livsløp. Mühleisen skriver blant annet om farens bakgrunn i Jugoslavia, hans tjeneste i Den finske fortsettelseskrigen på finsk–tysk side, og hans senere erklært rasistiske meninger overfor en afrikansk svigersønn. Utgangspunktet for boken var et brev faren skrev til henne i 1980-årene, der han antydet at det var likhetstrekk mellom dem i avvisningen av det vanlige samfunnet. I 2017 utgav hun brevromanen All gjeldende fornuft.
Hulemalerier og forhistoriske bosettinger i Vézèredalen
Noen av grottene er fortsatt åpne for besøkende, mens andre har blitt stengt eller mottar et begrenset antall besøkende, på grunn av at maleriene ble brutt ned, trolig av pusten fra de besøkende. Grotten i Lascaux, som er den mest kjente, er blitt gjenskapt i kopi, slik at en fortsatt kan se og oppleve  nesten det samme.
Amon
Tidlig historie
Amon og Amaunet er omtalt i gammelegyptiske pyramidetekstene. Navnet Amon (skrevet imn) har betydningen i retningen av «den skjulte» eller «usynlige».
Tempelet ved Karnak
Betydelig byggevirksomhet på området til Amon-Ra skjedde under det attende dynasti da Teben ble hovedstad for det forente Egypt. Konstruksjonen av søylehall kan ha begynt under attende dynasti, skjønt det meste av byggeareidet skjedde under Seti I og Ramses II. Farao Merneptah fra det nittende dynasti feiret sine militære seirer over havfolkene på veggene til Cachetteplassen, begynnelsen av prosesjonsruten til Luxortemplet. Denne store inskripsjonen (hvor nå en tredjedel av innholdet har gått tapt) viser kongens kampanjer og påfølgende tilbaketur med krigsbytte og fanger. Ved siden av denne inskripsjonen er det en seiersstele, som i stor grad er en kopi av den mer berømte Merneptahstelen (også kalt for Israelstelen) i gravkomplekset til Merenptah på vestbredden av Nilen i Teben.
Avbruddet med Aton
I løpet av den siste halvdelen av det attende dynasti gjorde farao Amenhotep IV, bedre kjent under navnet Akhnaton, opprør mot makten og posisjonen til presteskapet ved Amons tempel. Han fremmet isteden solguden Aton, opprinnelig en eldre guddom hvis makt ble manifestert i soldisken, både bokstavelig og symbolsk. Akhnaton utvisket symbolene til mange andre eldre guddommer, og baserte den nye religiøse praksis på Aton som en monoteistisk gud, ikke bare den øverste, men som i hovedsak den eneste. Akhnaton flyttet også hovedstaden vekk fra Teben og til en ny by, Amarna, som ble bygget med dette for øye. Den lå 312 km sør for dagens egyptiske hovedstad Kairo og 402 km nord for Luxor. Denne brå og revolusjonære endringen var meget upopulær blant Amons prester som mistet deres tidligere makt og innflytelse. Egypts religion var ubønnhørlig knyttet til landets ledelse. Farao var den fremste presten i tempelet i hovedstaden, og det neste nivået av religiøse ledere var viktige rådgivere for farao, mange av dem var administratorer av byråkratiet som drev landet.
T. J. Powell
Powell er kjent som the Welsh March King og blir omtalt som Wales' svar på John Philip Sousa. Han komponerte om lag 50 verker, deriblant et titalls marsjer. Av Powells marsjer er nok The Contestor, Castell Coch, The Gay Hussar og Casrel Caerffili mest kjent.
I 1958 ble Tom Powell tildelt Iles-medaljen for betydelige bidrag til brassbandbevegelsen.
Takahashi (elv)
Vassdraget har et betydelig areal på 2 670 km², med mange og forgrenede sideelver:
Patricia Buckley Ebrey
Ebrey har studert ved University of California og Columbia University, og er formelt tilknyttet University of Illinois skjønt underviser ved University of Washington i Seattle. Hennes spesialområde er kinesisk sosialhistorie.
Chimalhuacán
Chimalhuacán er en by og en kommune i delstaten México i Mexico. Navnet kommer fra nahuatl og på norsk kan dette oversettes til «skjoldstedet». Chimalhuacan befinner seg like utenfor Mexicos føderale distrikt nordøst i Edomex. Dette gjør Chimalhuacán til en del av Mexico bys storbyområde, ZMCM.
TGS-NOPEC Geophysical Company
Seismikkbiblioteket dekker vesentlig Mexico-gulfen og Nordsjøen. Seismikken skytes på spec og selges multiclient. Innsamlingen foregår med leide båter. Selskapet har også innsamlet digitale borehullslogger.
Selskapsverdi var i april 2015 rundt 18 milliarder kroner.
Olav Trondsson
Han var av Aspa-ætten på Nordmøre. Etter stridigheter med tyskeren Marcellus (biskop på Skálholt, Island), som var pavens kandidat, ble Olav utnevnt til erkebiskop 7. juni 1458 og viet i februar det påfølgende år i Perugia.
Bob Kurland
Kurland ble olympiske mester i basketball under OL 1948 i London. Han var med på det amerikanske laget som vant basketturneringen. Det var andre gang som basketball sto på det olympiske programmet og tjuetre lag deltok i turneringen. USA vant semifinalen over Mexico med 71-40 og i finalen vant de med 65-21 over Frankrike.
Hans Wilhelm Longva
Libanon
Longvas diplomatiske karriere var gjentatte ganger vært preget av dramatikk. Da han var chargé d'affaires i Beirut fikk han i oppdrag å tilrettelegge for norske FN-soldaters deltagelse i UNIFIL-styrken. I september 1978 medvirket Longva til redningen av en sterkt skadet norsk soldat, en bedrift han 22 år senere, sammen med fem andre, ble hedret med Forsvarets medalje for edel dåd for. I Beirut i desember 1978 ble Longva forsøkt kidnappet, men unnslapp ved å kaste seg over en mur. Han falt ned en etasje og ble sterkt skadet. Den da bannlyste lederen av PLO Yasir Arafat kom på besøk til ham på sykehuset som førte til at isen mellom Norge og PLO etterhvert forsvant.
Sumatera Utara
Befolkningen i provinsen ble i 2004 anslått til 12 246 000. De største byene er:
Knut Lystad
Knut Ove Lystad (født 31. januar 1946) er en norsk skuespiller. Han er kjent som medlem av komedietrioen KLM sammen med Trond Kirkvaag og Lars Mjøen. Sammen fikk de tre hedersprisen under Komiprisen 2007.
Andrés Segovia
Andrés Torres Segovia, Marqués de Salobreña, (født 21. februar 1893 i Linares i Jaén, død 2. juni 1987 i Madrid) var en spansk klassisk gitarist. Segovia revolusjonerte gitarteknikken og gjorde den klassiske gitaren kjent i hele verden. Han var for en stor del selvlært. Flere komponisert laget musikk spesielt for Segovia. Segovia medvirket i stor grad til at klassisk gitar ble et fullverdig konsertinstrument. Han holdt et stort antall konserter i Europa og Amerika, han opptrådte flere ganger i Norge. Han underviste ved musikkakademiet i Siena og ved University of Californina, Berkeley.
Albania
Religion
Det finnes ingen offisiell statistikk over religiøs tilknytning i Albania. The World Factbook har gitt en spredning av 56,7 prosent muslimer, 6,8 prosent ortodokse kristne og 10 prosent katolikker. Amerikanske Pew Research Center har gjort en demografisk undersøkelse som ble utgitt i 2009 og som beregner antallet muslimer i Albania til 79.9 prosent. Denne beregningen står i opposisjon til World Christian Encyclopedia som har beregnet antallet løselig til 38 prosent muslimer, og 36 prosent til kristne.
Utenrikspolitikk
Albania innledet samarbeid med NATO i 1994 og ble i 1994 med i NATOs partnerskap for fred-program. Fra 2003 har Albania medvirket med soldater til ISAF-styrken i Afghanistan og har per 13. september 2008 135 soldater i republikken. Albania har bidratt til den NATO-ledete styrken i Bosnia-Hercegovina siden 1996 og har fremdeles sin bistand under EUs ledelse siden 2007. Albania har per 13. september 2008 69 personer i Bosnia-Hercegovina. Albania spilte en viktig rolle i å støtte NATOs innsats i Kosovo og bidro med støtte til alliansens operasjoner i Nord-Makedonia 2001–2003. Albania bidrar også til NATOs maritime antiterror operasjon, Operation Active Endeavour i Middelhavet. I april 2008 mottok Albania NATO-invitasjon. Albania ble endelig medlem av alliansen 1. april 2009.
Oppføring på UNESCO sine lister
Oppføringer på UNESCO sin verdensarvlist (World Heritage List), verdens kultur- og naturarvstede.
«Utsikt over Delft»
Bygningen lengst til høyre i bildet med et tårn på hver side ble kalt Rotterdam byport og denne eksisterte helt til 1836 da den ble revet. Bygningen var fra middelalderen og utfra en tegning utført av Jan van Kessel på midten av 1600-tallet kan man se at den var forsynt med blant annet skyteskår. Maleriet har blitt undersøkt ved hjelp av røntgen og infrarød teknologi og da viser det seg at Vermeer opprinnelig malte de to tårnene på bygningen badet i sollys, men har senere tonet dem betraktelig ned slik at de passer inn i den mørke delen nederst i bildet.
Høgskolen i Bergen
Historie
Flere skoler og utdanninger ble en del av Høgskolen i Bergen i 1994.
Bergensskolen i arkitektur
Arkitektursyn
Bergensskolen bygger på Arts- and Craftsideologiens oppfatninger om det intime forholdet mellom arkitektur og omgivelser, bruk av regionale materialer og tradisjonelt håndverk. Det skapende håndverk ble ansett som kunst og arkitekten hadde en kunstnerisk oppgave. Bergensskolen var en reaksjon mot funksjonalismen og deres ikonoklastiske, historiefiendtlige syn på arkitekturen. Bergensskolen representerte den regionale byggeskikkens kamp mot internasjonal stilarkitektur, håndverkstradisjonenes kamp mot industriell masseproduksjon og den skapende arkitekts kamp mot ingeniørens og entreprenørens innflytelse.
Frøya Næringspark
Anlegget ble kjøpt av tre tidligere ansatte, Nils Gunnar Larsen, som er daglig leder, Kolbjørn Jektvik og Olaf Reppe. Målet var å dra i gang ulike aktiviteter knyttet til næringsaktiviteter. De tidligere fabrikklokalene er i dag i stor grad utleid til næringer knyttet til oppdrettsvirksomheten som drives i kommunen, samt tilstøtende næringer.
Saperda similis
Tvillingbukk (Saperda similis) er en bille som tilhører familien trebukker (Cerambycidae). Den er bare funnet ved Oslo i Norge.
Abraham Berges regjering
Riksrett mot statsminister Berge sin regjering
Domsslutningen ble:
Nicolai Abildgaard
Akademisk og kunstnerisk karriere
Abildgaard var en akademisk maler av den neoklassisistiske skolen. I løpet av årene 1777-1794 var han veldig produktiv som kunstner i tillegg til hans rolle på skolen, hvor han underviste i malerkunst, mytologi og anatomi. Han produserte ikke bare monumentale verk, men av og til også mindre verk som f.eks. vignetter og illustrasjoner. Han utformet klesdrakter for norrønt folk. Han illustrerte verkene til Sokrates og Ossian. I tillegg til disse oppgavene, holdt han også på med noe skulpturering, etsning og forfatterskap. Han var interessert i all slags mytologiske, bibelske og litterære allusjoner. Blant studentene hans var Asmus Jacob Carstens, skulptøren Bertel Thorvaldsen, malerne J.L. Lund og Christoffer Wilhelm Eckersberg, de to sistnevnte tok over Abildgaards professorat ved akademiet etter hans død. Eckersberg, som blir kalt «Faren til dansk malerkunst», var fremtredende som professor ved akademiet og la grunnlaget for den kunstperioden som er kjent som den danske gullalder.
Han lagde også skisser og planer for gjenoppbyggingen av Christiansborg slott, men oppgaven gikk ikke til Abildgaard.
Han ble nok en gang valgt som akademiets direktør fra 1801 frem til hans død i 1809. Han er gravlagt i Assistens Kirkegård i København.
Verk
Selv om Abildgaard vant stor berømmelse i sin egen generasjon og var med på å legge grunnlaget for den kunstneriske perioden kjent som den danske gullalderen, er hans verk knapt kjent utenfor Danmark.
Kyrre Haugen Sydness
Kyrre Haugen Sydness (født 15. desember 1972 i Bergen) er en norsk skuespiller. Han er utdannet ved Statens Teaterhøgskole i 1995–1998. Sydness har både spilt i spillefilm og TV-serier, samt hatt sentrale roller ved flere teatre i Norge. En av hans mest kjente roller er Roger Høibakk i TV-seriene om Cato Isaksen. Fra 2011 tok Sydness over rollen som Kaptein Sabeltann etter Svein Roger Karlsen. Sydness' debut som sjørøverkongen var på NRK Super, i TV-serien om Kaptein Sabeltann som ble vist høsten 2011, samt i forestillingene til stykket Kaptein Sabeltann og havets hemmelighet sommeren 2011. Etter dette har Sydness spilt Kapteinen i flere kveldsforestillinger i Kjuttaviga, på dagtid i Kaptein Sabeltanns Verden og i kinofilmen Kaptein Sabeltann og Skatten i Lama Rama. I 2012 hadde han en rolle i TV-serien Lilyhammer, som storinvestoren Thomas Aune.
Ingrid Bjerkås
Utdanning og prestetjeneste
Både ordinasjonen og utnevnelsen til prest førte til at Bjerkås ble midtpunkt i en omfattende og opphetet debatt om kvinners prestetjeneste i Den norske kirke. Hun ble møtt av kritikk fra motstandere av kvinnelig prestetjeneste. Mange forkjempere for kvinnelig prestetjeneste ønsket helst at den første kvinnen som ble ordinert, hadde vært en annen enn Bjerkås og gav henne derfor lite støtte. På den andre side fikk hun også folkelig støtte både på Senja og i resten av landet, samt støtte fra kvinnesaksforkjempere. Striden rundt Bjerkås’ prestegjerning pågikk uten at hun selv deltok i den i offentligheten i særlig grad.
Grini
Bjerkås fortsatte brevskrivingen, og skrev også til Terboven som hun klandret for alt det som hadde skjedd med Norge. Før jul i 1943 ble hun så arrestert. Familien hørte ikke noe fra henne på flere dager, før en nabo kunne fortelle at Ingrid var på Grini fangeleir. Det gikk nesten to måneder før familien hørte noe fra henne selv.
Studier og ordinasjon
Etter krigen hadde Bjerkås vansker med å falle til ro i husmorrollen hun hadde hatt før krigen, og hjemmet var også i endring da barna flyttet ut og hun i 1946 fikk sitt første barnebarn. Hun ønsket nå å være til nytte for samfunnet og for Gud, slik hun følte hun hadde vært under krigen, og hun begynte å engasjere seg i kvinnesaken. Hun var i kontakt med Norsk Kvinnesaksforening uten å finne det hun var på jakt etter der. I stedet fant hun en oppgave i søndagsskolen på Jar. Denne ble drevet av en kvinne som hadde blitt nær venn av Ingrid Bjerkås etter kallsopplevelsen hennes under krigen, og Bjerkås ble først hjelper på søndagsskolen, før hun ble en av fire lærere. Hun fant stor glede og mening i dette, men opplevde samtidig at hun fikk flere spørsmål til bibelfortellingenes historisitet og de pedagogiske metodene som ble brukt. I 1951 bestemt hun seg for å studere teologi og tok forberedende ved universitetet som femtiåring.
Studier
Høsten 1959 begynte Bjerkås på Det praktisk-teologiske seminar (praktikum). Da hadde hun allerede hospitert ved seminaret samme vår, og også søkt på en prestestilling i Bærum. Denne søknaden hadde uroet Arne Fjelberg som var rektor på praktikum, og fungerte som veileder for henne under praktikumsstudiene. Han mente at slike søknader fra personer som ikke var formelt kvalifisert til en prestestilling skadet kvinneprestsaken. Hun fikk avgangskarakteren «non contemnendus» som er laveste karakter over stryk.
Ordinasjon
Bjerkås hadde blitt et symbol for mange, og mange opplevde angrepene på henne som et angrep på egen tro og kirketilhørlighet. Mange kvinner så også på hennes kamp som sin egen kamp, og hun ble en populær person i mange miljøer. Mange fra disse miljøene møtte opp til ordinasjonsgudstjenesten.
Berg og Torsken
Da hun kom på prestekontoret var det Andreas Andreassen, den gamle vennen som hadde oppfordret til boikott av henne, som møtte henne. Han hadde uten hell forsøkt å bli fritatt fra denne plikten, men som vikar var det hans ansvar å gi henne en innføring. Ingrid Bjerkås beskrev dette som et «rart og vemodig møte». Omtrent samtidig som hun kom til Skaland sendte Leiv Aalen fra Det teologiske menighetsfakultet (MF) sammen med en prestegruppe et brev med krav om at det måtte settes inn en mannlig prest for dem som ikke ønsket henne som prest. Det ble også dannet en lokal aksjonsgruppe med utgangspunkt i et bedehus i Torsken som fremmet et tilsvarende krav. De sendte et brev til biskopen med 33 underskrifter. I andre miljøer i Berg og Torsken ble aksjonen møtt med motstand. Lokalbefolkning positive til Bjerkås reagerte på at det ble gjort forsøk på å klassifisere folk som mer eller mindre kristne etter som de godtok eller ikke godtok Bjerkås, og man reagere på innblanding i lokale saker fra personer langt borte. Biskop Wiig avviste også kravet om en mannlig prest, og pekte på at Bjerkås hadde blitt tatt bedre imot enn man kunne vente.
Prestegjerningen
I lokalmiljøet i Berg og Torsken ble Bjerkås oppfattet som en annerledes prest, men hun ble også oppfattet som «deres prest» siden det hadde blitt gjennomført aksjoner til støtte for henne. På grunn av bakgrunnen som husmor og mor, hadde hun en annerledes bakgrunn enn andre prester. Hun opponerte også selv mot presterollen slik den hadde blitt utformet av menn, og mente kvinner var bedre rustet til blant annet rådgiving, siden de visste hvordan situasjonen i hjemmet var. Hun utvidet omsorgen og ansvaret hun hadde følt for familien, til også å gjelde menigheten, og dro mye på hjemmebesøk. Hun fikk etterhvert kallenavnet «Ho mor». Samtidig førte det at hun var der til en dyp og sår splittelse i lokalmiljøet mellom de som ikke godtok en kvinnelig prest og de som ønsket henne.